Hvis dine forældre ikke har hjertet til at fortælle dig, at du synger falskt, kan det være svært at vide selv. Inden man ved af det, står man foran Thomas Blachman og bliver slagtet for ens stemme.
Du kan i stedet finde apps til din telefon, der kan fortælle dig, om du synger rent og hvilken tone du synger. Ved at øve din sang med sådanne apps ved din side, kan du øve dig i at synge rent og på de rette noter.
Hvis du synes det virker svært selv at lære, eller ikke kan knække koden på at ramme helt rent, kan du lære at synge med en privat sangtræner, der har et knivskarpt øre og kan sætte dig på det helt rette spor for din sangtræning.